tádabhímr̥śati yájña námaśca ta úpa ca yajñásya śive sáṃtiṣṭhasva svìṣṭe me sáṃtiṣṭhasvéti sa yádatirecáyati tánnamaskāréṇa śamayatyátha yádūnáṃ karotyúpa céti téna tadányūnam bhavati yajñásya śive sáṃtiṣṭhasvéti yadvaí yajñasyā́nyūnātiriktaṃ táchivaṃ téna tádubháyaṃ śamayati svìṣṭe me sáṃtiṣṭhasvéti yadvaí yajñasyā́nyūnātiriktaṃ tatsvìṣṭaṃ téno tádubháyaṃ śamayatyevámu hāsyaiténa yajñenā́nyūnātiriktenaivèṣṭám bhavati yá eváṃ vidvā́nevámabhimr̥śáti tásmādevámevā̀bhímr̥śetté ha té gandharvā́ āsuḥ śū́rpaṃ yávamānkr̥ṣírudvā́lavāndhānā̀ntarvān